|  |  |
| --- | --- |
|  | **International Police Association (IPA) – Slovenská sekcia** |

**Zápis**

**z 6. zasadnutia Výkonného prezídia Slovenskej sekcie IPA**

**zo dňa 25. 6. 2022**

**Prítomní:** Ing. Ján Ignaták, Peter Dulin, Mgr. Richard Kadnár, PhDr. Otto Múčka,  Ing. Daniela Šmotláková,

**Ospravedlnení:** Ing. Peter Podbehlý, Ing. Miloslav Ivica,

**Program:**

1. Otvorenie (prezident)
2. Kontrola úloh z doterajších zasadnutí VP SS IP
3. Zadanie nových úloh na 6. Zasadnutí VP SS IPA
4. Informácia o finančnej situácií v SS IPA (pokladník - mesačné výpisy z Tatrabanky, peňažný denník a stav pokladne)
5. Informácia o členskej základni SS IPA a členských preukazoch (generálny sekretár)
6. Organizačné a prípravné opatrenia k uskutočneniu Národného kongresu SS IPA , ktorý sa uskutoční 24. septembra 2022 (rozdelenie a kontrola úloh)
7. Zabezpečenie vyhlásenia volieb do vedenia územnej úradovne Bratislava IV.
8. Rôzne
9. Záver (prezident)
10. **Otvorenie**

Zasadnutie výkonného prezídia Slovenskej sekcie IPA (ďalej len „VP SS IPA“) otvoril prezident Ing. Ján Ignaták a následne prítomných oboznámil s programom, ktorý všetci členovia VP SS IPA dostali e-mailom v predpísanom termíne.

1. **Kontrola úloh z doterajších zasadnutí VP SS IP**

Členovia VP SS IPA vykonali spoločne kontrolu úloh z predchádzajúcich zasadnutí VP SS IPA:

1/ Výkonné prezídium SS IPA bude zorganizovať celoslovenský turnaj v Bowlingu v Národnom bowlingovom centre v Bratislave v termíne november – december 2022 (úloha v riešení)

2/ Memorandum o porozumení medzi SS IPA a Rumunskou sekciou IPA je vypracované a pripravené na podpis príslušných prezidentov ktoré sa uskutoční na medzinárodnom stretnutí v Poľsku (úloha v riešení)

3/ Smernica o poskytovaní finančných prostriedkov na medzinárodné podujatia – prebieha príprava novelizácie - pokladník , 2. viceprezident (úloha v riešení)

4/ Smernica o poskytovaní príspevkov zo sociálneho fondu SS IPA – prebieha príprava novelizácie – pokladník ( úloha v riešení)

1. **Zadanie nových úloh na 6. Zasadnutí VP SS IPA, ktoré schválilo VP SS IPA**

1/ Zabezpečiť nákup reklamných predmetov a tričiek s logom IPA (pokladník, 2. viceprezident)

2/ Zabezpečiť nákup reklamných vlajok s logom IPA a brandovaného oblečenia s logom SS IPA (asistent pokladníka)

3/ Zabezpečiť „Bezpečnostný projekt na ochranu osobných údajov“ – dokumentácia, prihlášky (1. viceprezident, prezident)

4/ Uskutočniť stretnutie s rektorkou Akadémie PZ za účelom propagácie SS IPA (umiestnenie informačnej tabule o aktivitách a činnosti SS IPA, možnosť prezentácie v rámci prednášok (prezident, 1. viceprezident)

5/ Kultúrne zariadenie v Petržalke zaslalo informatívny e-mail na VP SS IPA, v ktorom vyvíja záujem o spoluprácu v oblasti zabezpečenia besied s deťmi v školách, besied s dospelými, spoločné kultúrne a športové podujatia. (2. viceprezident)

1. **Informácia o finančnej situácií v SS IPA (pokladník - mesačné výpisy z Tatrabanky, peňažný denník a stav pokladne)**

Prezident SS IPA vykonal kontrolu mesačných výpisov z účtu ktorý je vedený v Tatrabanke.

Informáciu o finančnej situácií a o stave finančných prostriedkov v SS IPA predniesol pokladník Richard Kadnár, ktorú v písomnej podobe predložil členom VP SS IPA.

Informoval o zaplatení odvodov do Svetovej sekcie IPA a stave platieb na Svetový kongres.

1. **Informácia o členskej základni SS IPA a členských preukazoch**

Informáciu o stave členskej základne nebola prednesená z dôvodu ospravedlnenej neprítomnosti Generálneho sekretára na zasadnutí VP SS IPA.

V súčasnosti prebieha kontrola evidencie prihlášok za člena SS IPA na VP SS IPA, podľa jednotlivých územných úradovní v súčinnosti s vedením jednotlivých ÚU, tak aby v prípade vzniknutej nezrovnalosti sa spoločne problém vyriešil.

VP SS IPA jednohlasne odsúhlasilo návrh na znovuprijatie za členov SS IPA nasledovných

žiadateľov:

Gódanyová Katarína .....ÚU Trenčín

Očvár Peter.... ÚU Poprad

Dorniak Ján ..... ÚU Poprad

Ľupták Peter .... ÚU Rimavská Sobota

Kurta František .... ÚU Žilina

Fridrich Peter..... ÚU Nitra

Sojka Peter .... ÚU BA III

Plunár Jaroslav .... ÚU BA VI

Pekľanský Jaroslav.... ÚU ZVJS Košice

Všetci menovaní spĺňajú podmienky na znovuprijatie.

Delegovanie členov VP SS IPA na zasadnutia členských schôdzi spojených s voľbou do vedenie územnej úradovne:

ÚU Žilina ..............termín 6.9.2022 ...........účasť z VP SS IPA ..... Kadnár

ÚU Sobrance..........termín 13.9.2022 ...........účasť z VP SS IPA....Múčka

1. **Organizačné a prípravné opatrenia k uskutočneniu Národného kongresu SS IPA , ktorý sa uskutoční 24. septembra 2022 (rozdelenie a kontrola úloh)**

Odsúhlasený termín konania celoslovenského kongresu SS IPA je na 24. septembra 2022 (sobota). Miesto konania – hotel SOREA Bratislava

Zabezpečenie:

– kongresová sála pre cca 110 osôb v príslušnom hoteli

- ubytovanie pre účastníkov kongresu, pozorovateľov, pozvaných hostí

- stravovanie

- spracovanie osobného listu – pozvánka hosťom

- ÚU budú mať možnosť podať návrhy na udelenie ocenení v zmysle Smernice o udeľovaní ocenení SS IPA pre aktívnych členov IPA, ktorí sa podieľali na rôznych činnostiach rozvoja kultúrnej, športovej, vzdelávacej, organizačnej činnosti.

1. **Zabezpečenie vyhlásenia volieb do vedenia územnej úradovne Bratislava IV.**

Vzhľadom na to, že vedúci územnej úradovne Bratislava IV Mgr. Dušan Beniač zomrel v decembri 2021, sekretár a pokladník nie sú v súčasnosti legitímne zvolení. Vedenie VP SS IPA v najbližšom možnom termíne zvolá ustanovujúcu schôdzu, na ktorej bude zvolené nové vedenie ÚU BA IV. Boli oslovení potencionálni členovia, ktorí budú navrhnutí do vedenia ÚU BA VI.

VP SS IPA prevzalo od manželky p. Beniača písomnosti a dokumentáciu z ÚU BA IV.

Členské preukazy na rok 2022 priebežne odovzdáva členom ÚU pokladník SS IPA. Informácia je uvedená na webovej stránke SS IPA.

1. **Rôzne :**

1/ 65-ty svetový kongres IPA sa uskutoční v októbri 2022 v Španielsku: V rokoch 2020 a 2021 sa z dôvodu pandémie Covid 19 svetové kongresy nekonali.

Uvedeného svetového kongresu IPA sa zúčastní päť členov SS IPA.

2/ Na základe pozvania prezidentky IPA Hungary, Márie Mészárosovej, sa prezident SS IPA dňa 11.6.2022, zúčastnil oficiálnych osláv 30. výročia založenia ÚU Györ-Moson-Sopronskej župy. VP SS IPA túto akciu schválila.

3/ Klub histórie polície, armády a silových zložiek, zaslal na VP SS IPA ďakovný list za aktívnu účasť členov ÚU Komárno 1 na ich akcii, ktorá sa konala 30. 4. 2022. Súčasne vyzvali členov SS IPA na ďalšiu aktívnu spoluprácu pre uchovanie histórie bezpečnostných zborov.

4/ Prerokovanie a schválenie VP SS IPA – **mimo zasadnutia PER ROLLAM** podľa čl. 9, rokovacieho poriadku SS IPA:

a/ Dňa 30.4.2022 sa konalo podujatie „Valné zhromaždenie Motorového klubu polície“ v Sivom kameni pri Bojniciach. VP SS IPA schválilo udelenie Pamätného listu SS IPA. Akcie sa zúčastnil člen VP SS IPA.

b/ Dňa 26. a 27. 5. 2022 sa konalo podujatie „7. ročník Konferencie policajných historikov“ Slovenskej policajno-historickej spoločnosti. Podujatie sa konalo v Faustovej sieni Apponyiho paláca v  Bratislave, za účasti rektorky Akadémie PZ, zástupcu riaditeľa KR PZ v Bratislave, riaditeľa Ústavu pamäti národa, členov VP, ÚU BA X a ÚU BA VIII a ďalších hostí. VP SS IPA schválilo 200,-€ na podporu nákladov podujatia.

c/ Dňa 27. 5. 2022 sa konalo slávnostné zasadnutie v ÚU Trenčín pri príležitosti 20. výročia založenia. Podujatia sa zúčastnili aj 3 členovia VP SS IPA a 1 člen RK SS IPA, ako aj hostia z Českej a Poľskej sekcie IPA.

VP SS IPA schválilo udelenie ocenení za mimoriadne zásluhy pri rozvoji SS IPA nasledovne:

medaila 2. stupňa ... 6 členom ÚU Trenčín

medaila 3. stupňa ... 4 členom ÚU Trenčín, 2 členom IPA z ČR a 1 členovi IPA z Poľska

d/ Dňa 8. až 13. 5. 2022 sa konalo športové medzinárodné podujatie 2nd IPA GAMES MONTE NEGRO 2022 v Čiernej hore. Športovci SS IPA získali 2 strieborné a 1 bronzovú medailu, celkovo sa umiestnili na 6. mieste v hodnotení 26 krajín.

VP SS IPA schválilo udelenie ocenení za športové výkony a organizovanie podujatia nasledovne:

medaila 2. stupňa ... 7 členom SS IPA

medaila 3. stupňa ... 5 členom SS IPA a starostovi obce Sokoľany.

Ocenenia budú udeľované menovaným na Národnom kongrese SS IPA dňa 24.9.2022.

e/ Dňa 19. až 21. 8. 2022 sa bude konať VII. Ročník RAJOZNAWCZY RAJD MOTOCYKLOWY v Tatranskej Bukowyne za účasti prezidentov Slovenskej, Poľskej a Rumunskej sekcie IPA.

VP SS IPA schválilo udelenie ocenenie za mimoriadne zásluhy pri rozvoji SS IPA, medailu 3. stupňa členovi Poľskej sekcie IPA – zakladateľovi LE MC Riders of IPA Poľskej sekcie.

**9. Záver**

Nakoľko ďalšie návrhy a pripomienky do tohto zasadnutia neboli predložené, prezident SS IPA poďakoval prítomným za aktívnu účasť a zasadnutie ukončil.

Zapísala:

Ing. Daniela Šmotláková

asistentka Generálny sekretár Slovenskej sekcie IPA

V Bratislave 5. 7. 2022